

 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA SVETI ILIJA**

 **Općinsko vijeće**

KLASA: 400-06/18-03/01

URBROJ: 2186/08-18-01

Sveti Ilija, 11.12.2018.

 Na temelju članka 7., stavak 2. Zakona o financiranju političkih aktivnosti i izborne promidžbe („Narodne novine“ broj 24/11, 61/11, 27/13, 02/14 – Odluka Ustavnog suda Republike Hrvatske, 96/16 i 70/17) i članka 30. Statuta Općine Sveti Ilija („Službeni vjesnik Varaždinske županije“, broj 5/18), Općinsko vijeće Općine Sveti Ilija na svojoj 12. sjednici održanoj 11.12.2018. donosi

**Odluku**

 **o raspodjeli sredstava za redovito financiranje političkih stranaka iz Proračuna Općine Sveti Ilija u 2019. godini**

**Članak 1.**

Ovom se Odlukom uređuje način i uvjeti redovitog financiranja političkih stranaka Općine Sveti Ilija iz Proračuna Općine Sveti Ilija za razdoblje od 01. siječnja 2019. godine do 31. prosinca 2019. godine.

**Članak 2.**

Proračunom Općine Sveti Ilija za razdoblje od 01. siječnja 2019. do 31. prosinca 2019. godine za djelatnost političkih stranaka iz članka 1. ove Odluke osiguran je iznos od 19.950,00 kuna.

**Članak 3.**

Pravo na financiranje iz sredstava Proračuna Općine Sveti Ilija imaju političke stranke koje imaju članove u Općinskom vijeću Općine Sveti Ilija.

**Članak 4.**

Sredstva iz članka 2. ove Odluke raspoređuju se na način da se utvrdi jednaki iznos sredstava za svakog člana u predstavničkom tijelu Općine Sveti Ilija, tako da pojedinoj političkoj stranci pripadaju sredstva razmjerno broju članova u trenutku konstituiranja predstavničkog vijeća.

Za svakog izabranog člana predstavničkog tijela Općine Sveti Ilija podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu predstavničkog tijela Općine Sveti Ilija, a određenog u članku 5. ove Odluke.

**Članak 5.**

U razdoblju od 01. siječnja 2019. godine do 31. prosinca 2019. godine, sukladno osiguranim sredstvima, utvrđuje se iznos od 1.500,00 kuna po članu predstavničkog tijela Općine Sveti Ilija.

**Članak 6.**

S obzirom na broj članova u predstavničkom tijelu Općine Sveti Ilija, političkim strankama pripadaju sredstva u sljedećim iznosima:

|  |  |  |
| --- | --- | --- |
| **Naziv političke stranke** | **Broj vijećnika** | **Iznos u kunama** |
| Hrvatska demokratska zajednica- HDZ | 8 | 12.300,00 |
| Hrvatska seljačka stranka- HSS | 2 | 3.000,00 |
| Hrvatska narodna stranka- HNS | 2 | 3.000,00 |
| Socijaldemokratska partija- SDP | 1 | 1.650,00 |

**Članak 7.**

Raspoređena sredstva iz članka 6. ove Odluke Jedinstveni upravni odjel doznačiti će na žiro račun političke stranke.

**Članak 8.**

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća

Zdravko Ostroški, dipl. ing.